CELEX: 32016D2058
Language: sk
Date: 2016-11-23 00:00:00
Title: Vykonávacie rozhodnutie Komisie (EÚ, Euratom) 2016/2058 z 23. novembra 2016, ktorým sa mení vykonávacie rozhodnutie Komisie 2011/777/EÚ, Euratom, ktorým sa Rumunsko oprávňuje použiť určité približné odhady na výpočet základu vlastných zdrojov založených na DPH [oznámené pod číslom C(2016) 7397]

25.11.2016   
            
            
               SK
            
            
               Úradný vestník Európskej únie
            
            
               L 319/38
            
         VYKONÁVACIE ROZHODNUTIE KOMISIE (EÚ, Euratom) 2016/2058
   z 23. novembra 2016,
   ktorým sa mení vykonávacie rozhodnutie Komisie 2011/777/EÚ, Euratom, ktorým sa Rumunsko oprávňuje použiť určité približné odhady na výpočet základu vlastných zdrojov založených na DPH
   
      
         [oznámené pod číslom C(2016) 7397]
      
   
   (Iba rumunské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 390b smernice Rady 2006/112/ES (2) môže Rumunsko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane transakcie uvedené v časti B bode 10 prílohy X, pokiaľ sa rovnaké oslobodenie od dane uplatňuje v niektorom z členských štátov, ktoré boli členmi Spoločenstva k 31. decembru 2006; pričom tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Na základe vykonávacieho rozhodnutia Komisie 2011/777/EÚ, Euratom (3) je Rumunsko oprávnené používať určité približné odhady pre transakcie uvedené v časti B bode 10 prílohy X k smernici 2006/112/ES.
            
         
               (3)
            
            
               Vo svojom liste z 13. apríla 2016 (4) Rumunsko požiadalo o oprávnenie používať pevný percentuálny podiel medzizákladu na výpočet základu vlastných zdrojov založených na DPH, pokiaľ ide o transakcie uvedené v časti B bode 10 prílohy X. Rumunsko preukázalo, že doterajší percentuálny podiel zostal v priebehu času stabilný. Rumunsko by preto malo byť oprávnené vypočítať základ vlastných zdrojov založených na DPH s použitím pevne stanoveného percentuálneho podielu v súlade so žiadosťou uvedenou v jeho liste.
            
         
               (4)
            
            
               Z dôvodu transparentnosti a právnej istoty je vhodné platnosť povolení časovo obmedziť.
            
         
               (5)
            
            
               Preto je vhodné vykonávacie rozhodnutie 2011/777/EÚ, Euratom zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2011/777/EÚ, Euratom sa mení takto:
   
               1.
            
            
               Vkladá sa tento článok 1a:
               „Článok 1a
               Odchylne od článku 1 tohto rozhodnutia sa na účely výpočtu základu vlastných zdrojov DPH od 1. januára 2016 do 31. decembra 2020 Rumunsko oprávňuje použiť 0,15 % medzizákladu, pokiaľ ide o transakcie uvedené v časti B bode 10 prílohy X (osobná doprava) k smernici 2006/112/ES“;
            
         
               2.
            
            
               Článok 2 sa nahrádza takto:
               „Článok 2
               Toto rozhodnutie sa uplatňuje od 1. januára 2011 do 31. decembra 2020.“
            
         Článok 2
   Toto rozhodnutie je určené Rumunsku.
   
      V Bruseli 23. novembra 2016
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Vykonávacie rozhodnutie Komisie 2011/777/EÚ, Euratom z 28. novembra 2011, ktorým sa Rumunsko oprávňuje použiť určité približné odhady na výpočet základu vlastných zdrojov založených na DPH (Ú. v. EÚ L 317, 30.11.2011, s. 36).
   
      (4)  Ares(2016)1748164.